Дворец на културата и спорта - Варна

XVIII Национален фестивал на етносите
2024-06-22 21:00 (Europe/Helsinki) | Летен Театър – Варна, Морска градина, Варна, Bulgaria
Варна отново е домакин на Национален фестивал на етносите.
Събитието се провежда ежегодно, от 2004 година насам и има за цел запознаване, обогатяване и популяризиране на музикално-танцовия фолклор на етносите в България. Желанието на организаторите е представителите на различните етнически общности в България да се опознаят и да представят своята самобитна култура, като част от българското фолклорно богатство. Участниците са без възрастови ограничения.

Здравей! Как си, приятелю?
2024-06-23 20:00 - 20:30 | Летен Театър – Варна, Морска градина, Варна, Bulgaria
Мюзикълът по песни на Стефан Диомов “Здравей! Как си, приятелю?” на морско турне.
Националният музикален театър се качва на летните сцени на най-големите ни морски градове. Във Варна мюзикълът „Здравей! Как си, приятелю?“ по песните на Стефан Диомов е на 23 юни.
Музикалното събитие на годината завладява сърцата на зрителите с познати ситуации, много смях и малко носталгия и най-вече с любими мелодии, които всеки познава, обича и запява!
Единственият оригинален български мюзикъл, написан по любими и популярни песни на живата музикална легенда – Стефан Диомов и либрето на Юрий Дачев ще се представи за първи път извън сцената на Националния музикален театър на 20 юни 2024 г. – четвъртък от 20.00 ч. в Летния театър на Бургас и на 23 юни 2024 г. – неделя от 20:00 часа в Летния театър на Варна.
Привечер. Късна пролет, Крайморска градина. Пълна с шумове, смях и шепот…Историите на приятелите от срещата на випуска се сблъскват като вълни в брега с младостта и събуждат вдъхновението…Така започва своя режисьорски разказ Камен Воденичаров. С любов към вечните песни на маестро Диомов грабва диригентската палка – Георги Милтиядов. Към
морската приказка се присъединяват Николина Костова – Богданова – сценография и костюми, Йоанна Стоянова – хореограф и асистент-режисьор, Севар Иванов – асистент- режисьор и Пеньо Пирозов – координатор на проекта. А идеята за мюзикъла е на Еделина Кънева.
С участието на солисти, хор, балет и оркестър на Националния музикален театър.

Концерт на МАРИЯ ИЛИЕВА "100 ПРИЧИНИ"
2024-06-24 21:00 | Летен Театър – Варна, Морска градина, Варна, Bulgaria
Мария Илиева | 100 причини – Турне 2024
Кралицата на българската поп музика се завръща с още по-силно, бляскаво и незабравимо турне!
„100 причини“ е поредица от грандиозни концерти, в които Мария Илиева ще изпълни както най-големите си хитове, така и чисто нови песни от предстоящия си албум.
Музикантите на сцената до нея са Георги Янев – китара, Мартин Ташев – тромпет и вокали, Васил Вутев – барабани, Емилио Мархолев – бас, Александър Васев – пиано, Владислав Мичев – тромбон, трио Тринити – беквокали.

Всички дати от турнето:
21 юни – Стара Загора, Летен театър
24 юни – Варна, Летен театър
6 юли – Пловдив, Летен театър
12 септември – Плевен, Летен театър
Има над 100 причини да се насладиш на музиката на Мария Илиева това лято. Вземи своите билети сега!
Деца на възраст до 12 години влизат безплатно без право на седящо място.

Триптих Пучини
2024-06-26 21:00 | Летен Театър – Варна, Морска градина, Варна, Bulgaria
Пучини 100 ТРИПТИХ „МАНТИЯТА“, „СЕСТРА АНДЖЕЛИКА“ и „ДЖАНИ СКИКИ“
Едноактни опера от Джакомо Пучини
Диригент Якопо Сипари Ди Пескасероли
Постановка Пучиниевия Фестивал Torre del Lago
Адаптация Ада Гура

„Мантията“ МИКЕЛЕ Свилен Николов ДЖОРДЖЕТА Доната Д‘Анунцио Ломбарди ЛУИДЖИ Валерий Георгиев
„Сестра Анджелика“ СЕСТРА АНДЖЕЛИКА Линка Стоянова ПРИНЦЕСАТА Силвия Ангелова ИГУМЕНКА Михаела Берова
„Джани Скики“ ДЖАНИ СКИКИ Иво Йорданов ЛАУРЕТА ДЗИТА Михаела Берова РИНУЧО Рейналдо Дроз

Оркестър и Хор на Държавна опера Варна

В годината, когато светът отбелязва 100 години от смъртта на Джакомо Пучини, Варненската опера представя неговия Триптих.
През 2024 г. „Мантията“ и „Сестра Анджелика“ се поставят за пръв път във Варна, а постановката на „Джани Скики“ е втора в историята на Операта след тази от 1986 г.
Трите едноактови опери, включени в Триптиха, са „Мантията“, „Сестра Анджелика“ и „Джани Скики“. Сюжетът на „Мантията“ е любовна история с трагичен край, която се случва в романтичния Париж. „Сестра Анджелика“ отвежда зрителите в манастир през XVII век. Там едно момиче изтърпява наказание, принудено да носи монашески одежди, без да може да види детето си. Главният герой в комичната опера „Джани Скики“ е замесен във фалшифициране на завещанието на богат мъж, а действието се развива във Флоренция.
Критиката прави паралел между Дантевата „Божествена комедия“ („Ад“, „Чистилище“ и „Рай“) и творбата на Пучини. Пучини действително се вдъхновява от Данте, както и от интереса си към френската литература и театър, в частност Grand Guignol, където кратки пиеси в контрастни стилове и жанрове често се играят в една и съща вечер. Въпреки че драматургично заложен в Триптиха е стилистично-жанровият контраст на трите опери, трилогията е замислена като едно цяло. Пучини се движи от негативното към позитивното, от тъмнината към светлината, от отчаянието към блаженството, от безнадеждността към оптимизма. И трите опери са само с едно действие, без смяна на сцената; във всички присъства смъртта; и трите имат като втори план бягство от обстоятелствата и търсене на нов и по-добър живот.
Триптихът е последното завършено произведение на Джакомо Пучини, който умира, преди да финализира „Турандот“.

Граф Монте Кристо
2024-06-27 20:00 | Летен Театър – Варна, Морска градина, Варна, Bulgaria
„ГРАФ МОНТЕ КРИСТО“

Младежки театър представя: „ГРАФ МОНТЕ КРИСТО“
по едноименния роман на Александър Дюма-баща
Авторска драматизация: Юрий Дачев
Участват: Калин Врачански, Койна Русева, Светослав Добрев, Георги Гоцин, Станка Калчева, Мариана Миланова, Искра Донова, Владислав Стоименов, Кирил Недков, Юлиян Петров, Христо Пъдев, Рая Пеева, Августина-Калина Петкова, Ахмед Юмер, Вартан Алексанян, Мая Бабурска.
Режисьор Бина Харалампиева
Сценограф Свила Величкова
Композитор Асен Аврамов
Асистент-сценограф Ванина Цандева
Фотограф Иван Дончев
През 1846 г. светът за първи път има възможност да прочете в цялост един от най-великите романи в историята на литературата – „Граф Монте Кристо“ от Александър Дюма-баща.
177 години по-късно, тази любима на всички ни история за любов, предателства, отмъщение, приятелство, изкупление, вина и надежда се превръща в част от историята и на българския театър за първи път с премиера на сцената на Младежки театър „Николай Бинев“.
Предателство, любов, жажда за отмъщение и надежда за изкупление са само част от ключовите елементи в тази завладяваща адаптация на класическия роман на Александър Дюма-баща. Франция от XIX-и век оживява пред очите ни, проследявайки изпитанията и премеждията на Едмон Дантес (Калин Врачански) – моряк, несправедливо обвинен в престъпление, което не е извършил, и изпратен в затвора.
Дантес успява да избяга и да се завърне в обществото, маскиран като граф Монте Кристо, с планове да отмъсти на онези, които са го предали. Дантес е все по-погълнат от стремежа си за отмъщение, но дали този заслепяващ стремеж няма да погуби самия него, но и най-голямата му любов – Мерседес (Койна Русева)?

С музиката на HOLLYWOOD
2024-06-28 21:00 | Летен Театър – Варна, Морска градина, Варна, Bulgaria
“С музиката на HOLLYWOOD”
Концерт-спектакъл

Диригент Бенедетто Монтебелло
Режисьор Сребрина Соколова

Оркестър на Държавна опера Варна

Под диригентската палка на Бенедето Монтебелло, когото публиката познава от концертите с музиката на Енио Мориконе, в изпълнение на оркестъра на Държавна опера Варна ще звучат мелодиите от най-обичаните холивудски филми. В първата част на концерта оживява Златната епоха на Холивуд с мелодиите от „Отнесени от вихъра“ и „Казабланка“. В по-ново време пренася зрителя втората част, наречена „Холивудска епопея“ – тук са „Форест Гъмп“, „Великолепната седморка“, „Джеймс Бонд“. Третата част отдава почит на музиката на Джон Уилямс с музикални откъси от „Джурасик парк“, „Междузвездни войни“ и „Супермен“.

Стефан Вълдобрев и Обичайните заподозрени
2024-06-29 20:30 | Летен Театър – Варна, Морска градина, Варна, Bulgaria
Стефан Вълдобрев и „Обичайните заподозрени“ на 29 юни във Варна
Осем града и нов албум с единайсет нови песни !УДИВИТЕЛНИ ВЪПРОСИТЕЛНИ? – това са предвидили музикантите за срещите си с публиката през юни и юли.
Пилотният сингъл „Заедно сами“ вече се завъртя в радио ефира, а видеото към песента е заснето с иновативната 360 градусова селфи камера, при която зрителят има възможност сам да избира ъгъла на гледане с мишката на компютъра си или с приплъзване на пръста по дисплея на телефона си.
Песента носи характерния за групата китарен саунд и позитивизъм, съчетан с филофски дълбочини в лириката.
Музикантите споделят: „Преди да започнем записите на албума, решихме да представим повечето нови песни по време на зимните си концерти. Публиката ги чуваше за първи път и по нейната реакция избрахме кои да са синглите. В „Заедно сами“ хората се включваха моментално в припева и крещяха с нас: Зумбае! Зумбае! Еееео. Така че нямахме никакви колебания. Следващите два сингъла са на песните „Въпроси“ и „Оцет ли пи, лимон ли яде“, това решение отново е инспирирано от хората пред нас.“
!УДИВИТЕЛНИ ВЪПРОСИТЕЛНИ? ще се появи на физически носител през май. Следва гастрол на “Обичайните заподозрени” в Лондон на 10 май и началото на лятното им турне в края на юни.
То ще стартира на 27 юни в Арена Русе, ще мине през летните театри на Варна, Велико Търново, Пловдив, Бургас, Ямбол, Сливен и ще приключи в Stroeja Open Air в София. Билетите за всички събития вече са в продажба.
Концертът във Варна ще е на 29 юни в Летния театър. Билети се продават на касата на Дворец на културата и спорта и в мрежата на Eventim.

"Мистерия и свобода" на Йордан Камджалов и Софи Маринова
2024-06-30 20:30 | Летен Театър – Варна, Морска градина, Варна, Bulgaria
ЙОРДАН КАМДЖАЛОВ И СОФИ МАРИНОВА – МИСТЕРИЯ И СВОБОДА
Концерт-спектакъл с участието на:
– Йордан Камджалов
– Софи Маринова
– GENESIS ORCHESTRA
– The Eastern Quartet
– Музикална лаборатория за Човека – Хор
– Музикална лаборатория за Човека – Ансамбъл
Маестро Йордан Камджалов не пести суперлативите за уникалния талант на фолк звездата, като я поставя на най-високо ниво като вокален талант и човек. Огромна изненада е също, че в спектакъла Софи ще представя произведения на няколко езика.
“Най-смелият ми проект в живота! Нещо скандално прекрасно, което готвим повече от половин година…. Поканих Софи Маринова, която е чудо като глас и като характер, да създадем заедно “Мистерия и свобода“ и в него участват изумителни хора, които нямат граници в музицирането и Софи Маринова на върха на свободата на мистерията“ – казва диригентът.
“Ще бъдат изпълнявани три стила – класика, романси и фолклор. Софи Маринова ще пее на френски, на италиански, на немски, на македонски, на руски, на български, разбира се… Това е за хора със силна и здрава психика, ще се късат дипломи! Това е нов етап в музикалното взаимодействие. Много се радвам, че в България има творец като Софи Маринова. С всички колеги, с които говоря, те казват, че едва ли има по-музикален човек в България. Казват, че тя има един глас, за който самата тя не подозира нейните възможности и е един от най-добрите хора на планетата “ – добавя Камджалов.

Поп концерт на Артем Пивоваров /Украйна/
2024-07-02 21:00 | Летен Театър – Варна, Морска градина, Варна, Bulgaria
Артем Пивоваров с концерт във Варна!
Артем Пивоваров е изключителен украински артист, чиито песни мигновено се превръщат в хитове. Той е моден диктатор в музиката и любимец на всички поколения. Един от най-пусканите изпълнители по украинските радиостанции и треньор в шоуто „Гласът на страната“. Носител на наградата Yuna за „Най-добър изпълнител“, „Хит на годината“ и „За принос към популяризирането на украинската поетична класика чрез проекта ‘Твоите стихове, моите ноти'“. Артем е обиколил света с благотворителни концерти в подкрепа на Украйна, пълнейки зали в различни градове в Европа, САЩ и Канада.
Очаква ви ярко шоу, специална атмосфера и любими хитове: „Déjà vu“, „Mirage“, „Rendezvous“, „Manifesto“, „Мисли“, „Там в тополите“ и много други. Каним ви да се насладите на качествена украинска музика, да получите незабравими спомени и позитивни емоции!

Кичка Бодурова - 50 години на сцена
2024-07-03 20:30 | Летен Театър – Варна, Морска градина, Варна, Bulgaria
КИЧКА БОДУРОВА – 50 ГОДИНИ НА СЦЕНА
Какво по-прекрасно за един артист да празнува полувековен юбилей!
Особено за Кичка Бодурова, която повече от 30 години далеч от Родината продължава да твори и всяко лято се връща за да се види със своите почитатели, които я чакат да се върне у дома и аплаузите им не стихват в препълнените театри.
На 3 юли в Летен театър Варна нека бъдем заедно и празнуваме този 50 годишен юбилей!

Концерт на ЛИЛИ ИВАНОВА
2024-07-04 21:00 | Летен Театър – Варна, Морска градина, Варна, Bulgaria
LI ORCHESTRA
Ангел Дюлгеров – китари, цигулка
Огнян Енев – пиано, тромпет, саксофон
Иван Йорданов – Чери – китари
Христо Михалков – бас китара
Орлин Цветанов – цигулка
Росен Ватев – ударни, перкусии
LaTiDa – беквокали
Ангел Попов – Ачо – мониторен тонрежисьор
Антоан Хадад,“THC“, „ProCinema“- звук и осветление
Николай Недеков – организация и PR
„СОТ 161“ – охрана
ТУРНЕ 2024 на Лили Иванова се осъществява с подкрепата на “СОТ 161”, мебели “Явор” и фирма “Стови”.
Медийни партньори: БТА, Дарик радио, BG радио, 24 часа, Епицентър.
Организатор на събитието е „ЛИ 1“ ЕООД, ЕИК BG201288130, info@lili.bg, www.lili.bg

Бохеми
2024-07-06 21:00 | Летен Театър – Варна, Морска градина, Варна, Bulgaria
Пучини 100 – Премиера „Бохеми“ с Красимира Стоянова
Опера от Джакомо Пучини
Диригент Якопо Сипари Ди Пескасероли
Адаптация Ада Гурра
Коопродукция с Национална опера и балет на Албания
В ролите:
МИМИ Красимира Стоянова
МЮЗЕТА Александрина Михайлова
РОДОЛФО Антонио Гандиа
МАРСЕЛ Красен Карагьозов
ШОНАР Пламен Димитров
КОЛИН Гео Чобанов
Хор и оркестър на Държавна Опера Варна
Спектакълът е съвместен проект на Държавна опера Варна и ММФ „Варненско лято“.
През 2024 година музикалният свят отбелязва 165 години от рождението и 100 години от смъртта на великия Джакомо Пучини, безсмъртен с изключителните си творби. Държавна опера Варна се включва в честванията със специална селекция от емблематични заглавия на композитора. Несъмнено една от най-красивите опери на Пучини, „Бохеми“ разказва историята на двама млади влюбени на фона на най-романтичния град – Париж. Спектакълът е копродукция с Националната опера и балет на Албания в режисьорската адаптация на Ада Гура. Оркестъра на Варненската опера дирижира маестро Якопо Сипари ди Пескасероли, а в главната роля на Мимѝ влиза световно признатото българско сопрано Красимира Стоянова. Отличена с титлата „Камерзингерин“ на Виенската опера, където е щатен солист, Красимира Стоянова пее на сцените на Метрополитън опера и Карнеги хол в Ню Йорк, Кралската опера Ковънт гардън и Роял Албърт хол в Лондон, Миланската скала, Дойче опер и много други.

Концерт Сигнал "SYMPHONIC"
2024-07-08 20:00 | Летен Театър – Варна, Морска градина, Варна, Bulgaria
Сигнал Symphonic!

Един различен рок спектакъл! Специално участие в него за една различна и неповторима емоция ще вземе Симфоничен оркестър с диригент Димитър Косев!
45 музиканти ви очакват в Летен театър Варна на 8 юли 2024! И това не е всичко!
-Йордан Караджов
-Александър Мариновски
-Владимир Захариев
-Георги Янакиев
ви очакват за един незабравим и различен рок концерт с любимите хитове на поколения българи!
„Да те жадувам“, „Може би“, „Сбогом“, „Весели момичета“… – заповядайте да изживеете емоция на живо, която ще помните винаги!
Група „Сигнал“!

Робин Худ
2024-07-09 20:30 | Летен Театър – Варна, Морска градина, Варна, Bulgaria
Постановка РОБИН ХУД с Елена Петрова и Ники Илиев
Вълнуващата история на Робин Худ, непобедимият стрелец и враг на несправедливостта, отново оживява на театралната сцена в нова и завладяваща адаптация. Създаден от комбинацията на таланта на Александър Дюма и Роджър Грийн, сценарият на „Робин Худ“ пренася зрителите във времето на Средновековна Англия, където справедливостта и свободата се борят срещу корупцията и тиранията. В тази динамична постановка, Бойко Илиев, както режисьор, така и актьор от емблематичния Народен театър „Ив. Вазов“, заедно с актьорския състав, в който влизат Елена Петрова, Ники Илиев, Кольо Стайков, и други талантливи актьори, събужда легендата за Робин Худ, за да разкаже за борбата му за справедливост.
Под сценографията на Жанета Иванова и музикалното оформление на Евгени Господинов,
„Робин Худ“ не е просто представление; то е пътуване през времето, което възкресява духа на справедливостта и призива към състрадание и героизъм. Хореографията и сценичните боеве, организирани от Камен Иванов, добавят към постановката неповторимо визуално измерение, което оживява епичните сражения и приключения, характерни за легендата за Робин Худ.
В началото на театралната постановката,
зрителите се сблъскват със суровата действителност на Средновековна Англия, където обществото е разделено между властни барони и обременени селяни. Представата за свобода и справедливост изглежда далечна мечта, докато не се появява Робин Худ – благородникът отбягал от лукса на дворянския живот, за да се бори за правата на обикновените хора. С помощта на верните си сподвижници, Робин влиза в директен конфликт с корумпираната власт, представлявана от Принц Джон и неговите шерифи.
Използвайки изобретателността и майсторството си в лъкове стрелбата,
Робин Худ и неговата банда от „горски мъже“ се захващат с мисията да преразпределят богатството на богатите на полза на бедните. Въпреки че са изправени пред множество препятствия и изпитания, духът и решимостта им остават непоколебими. Сред драматични сражения и забележителни подвизи, любовната история между Робин и Мариан, която се разгръща на фона на тяхната борба, добавя дълбочина и чувственост към разказа.
Върховният момент на постановката „Робин Худ“ идва,
когато героите са изправени пред своя най-голям изпит – битка, която може да определи съдбата на цялата им кауза. В този момент, актьорският състав и режисурата на Бойко Илиев превръщат сцената в епично поле за битка, където справедливостта и честта се изправят срещу корупцията и тиранията.

Летящият холандец
2024-07-11 21:00 | Летен Театър – Варна, Морска градина, Варна, Bulgaria
„Летящият холандец“
Опера от Рихард Вагнер
Диригент – Светослав Борисов
Режисьор – Вера Немирова
Сценография – Чавдар Чомаков (по Том Муш)
Художник на костюмите – Павлина Ойстерхаус
Мултимедия – Димитър Иванов
Диригент на хора – Надежда МакКюн
Стилова подготовка – Курт Ридл

В ролите:
ХОЛАНДЕЦА – Деян Вачков
СЕНТА – София Солови
ЕРИК – Валерий Георгиев
ДАЛАНД – Гео Чобанов
МАРИ – Калина Жекова
КОРМЧИЯ – Артьом Арутюнов
С участието на ВДЮО при ЦПЛР – ОДК Варна
Хор и оркестър на Държавна опера Варна

Спектакълът е съвместен проект на Държавна опера Варна и ММФ „Варненско лято“.

Рихард Вагнер е автор на либретото и музиката на „Летящият холандец“ – призрачната история за зловещо проклятие, което може да бъде победено само от истинска любов. Саможертвата на моряшката дъщеря Сента най-сетне носи покой на душата на бродещия по моретата Холандец. Седем години след премиерата си в Магдебургската опера „Летящият холандец“ на режисьора Вера Немирова отново намира пристан – този път във Варненския залив. Концепцията е надградена, образите са доразвити, а костюмите и сценографията са актуализирани и интерпретирани по нов начин. Във варненската постановка режисьорката засяга промените в битието на постковидното общество, в личното и социалното общуване. Шивачките се събират на площада в очакване на моряците, а на сцената се появява „колелото на късмета“, върху което са отбелязани качествата на мъжете. Този забавен фон е напълно чужд на мечтите на Сента. Ако приятелките ѝ имат за идеал мъжки образи, пречупени през призмата на рекламите и спорта, то Сента търси истински и дълбоки чувства, далеч от показността и скоростната селфи-култура на днешния ден. Тя мечтае за мъж, който не прилича нито на баща ѝ, нито на годеника ѝ Ерик. Нейната обсебеност от идеята за спасение на Холандеца не е водеща. Сента търси истинска любов и дълбоки взаимни чуства. Търсенето на тази любов е съпроводено и от желанието да избяга от света, в който живее. Тя се чуства чужда на този свят без съдържание, банален и повърхностен. Жадува за живот и страст, но „вътрешно“, далече от външната показност.
Холандеца е фигура с драматична и мистична биография, разкъсван между различни светове и култури. Своеобразен „матадор“ в борба с природните стихии. Приказността и мистиката на образа обаче са съпроводени и от адаптивните качества на една силно манипулативна личност. Смачканата и похабена булчинската рокля, която той носи като подарък със себе си, разказва за многократните спирки, които е направила. Самият Вагнер казва, че Холандеца е особена смесица от образите на Вечния евреин и Одисей. Макар и проклет да скита во веки веков, една добра сила, един милосърден ангел в лицето на Сента измолва за Холандеца втори шанс от великите сили.

Жена ти се сгоди
2024-07-12 20:30 | Летен Театър – Варна, Морска градина, Варна, Bulgaria
ЖЕНА ТИ СЕ СГОДИ
Комедия
Автор: Симеон Гатев
Режисура: Симеон Гатев
Сценография и костюми: Борис Георгиев
Композитор: Йордан Борисов
Авторска песен: „НОВА“ – Марияна Добрева-Велева
Участват: Никола Мутафов; Александър Димов; Десислава Чутуркова; Станка Калчева
Пиеса за хората, които не знаят какво и с кого го искат. За онези, които са застинали в крачката между минало и настояще. За хората, които, съзнателно или не, саботират отношенията си, в които са намерили всичко нужно за една успешна връзка. Една жена, свикнала да пребивава в живот, изграден от нескончаеми лъжи, има шанс да промени този модел на съществуване. Но дали наистина иска да го направи? Или просто се опитва да лансира стари навици в нова връзка. Абсурдните действия водят до оправдания с абсурдни причини. До какво ще доведат лъжите, безумните извинения, прошката по подразбиране, лутането между минали и настоящи хора? Хората променят ли ценностите си и можем ли да научим някого на морал? Може би всеки знае отговора за себе си, но пък и защо да не опитаме да чуем още няколко по-различни гледни точки?

Концерт на ЛЮБО КИРОВ
2024-07-13 21:00, 2024-07-14 21:00 | Летен Театър – Варна, Морска градина, Варна, Bulgaria
Любо Киров обяви „Ново турне 2024“ с концерти в страната и кулминация в зала „Арена София“. Поредицата от музикални събития ще започне от родния му град Плевен – на 10 юли. След това са планирани концерти във Варна – 13 юли, Стара Загора – 18 юли, Бургас – 21 юли, Пловдив – 7 август, и Велико Търново на 9 октомври.
На 28 ноември Любо Киров ще се завърне в най-голяма мултифункционална зала в страната „Арена София“ за грандиозно шоу. През 2021 година, по време на COVID-19 кризата, той направи едно от най-значимите музикални събития в страната.
Както подсказва и името му, „Ново турне 2024“ ще бъде изцяло ново преживяване за публиката на Любо Киров. В момента той работи и по албум, който се очаква да излезе през годината, а заедно с екипа си отново подготвя безкомпромисно музикално шоу.

30 години Ансамбъл Чинари
2024-07-15 20:00 | Летен Театър – Варна, Морска градина, Варна, Bulgaria
>Ансамбъл Чинари е първият частен професионален ансамбъл в България, създаден по идея на Асен Павлов през 1993 г. В своя творчески път Ансамбъл „Чинари“, Асен Павлов и Калоян Павлов имат редица награди и отличия: „ИКАР 2015“, „Кристална лира“, почетен знак „Златен век“ – печат на Цар Симеон Велики – за принос в развитието на българската култура, „Златна кобилица“ от CIOFF – България и др.
За своята 30-та годишнина, артистите от Ансамбъл Чинари ще представят най – доброто от своите емблематичните спектакли, сред които: „Магията на танца“, „Траките“, „Ние българите“, „Възрожденски разкази“, „Мистичен ритъм“ и „Готови Ѝ“. В спектакъла ще вземат участие: Трио Булгарина, Група Етнотикс, Чинари Дръмс. Сценарий, хореография и режисура: Асен Павлов и Калоян Павлов.

Премиера „ДУХ“
2024-07-17 21:00 | Летен Театър – Варна, Морска градина, Варна, Bulgaria
Премиера „ДУХ“
Мюзикъл от Дейв Стюарт и Глен Балард
Музика Дейв Стюарт и Глен Балард
Либрето Дейв Стюарт, Глен Балард и Брус Джоел Рубин

Режисьор-постановчик Сребрина Соколова
Диригент-постановчик Страцимир Павлов
Сценограф и визуален артист Петко Танчев
Художник костюми Ася Стоименова
Хореограф Надя Димокова
Светлинен дизайн Даниел Йовков
Превод Жени Гундашева

В главните роли 17.07:
САМ УИТ – Калоян Николов
МОЛИ ДЖЕНСЪН – Лилия Илиева – Михайлова
КАРЛ БРУНЪР – Велин Михайлов
ОДА МЕЙ БРАУН – Милица Гладнишка

В главните роли 28.08:
САМ УИТ – Виктор Ибришимов
МОЛИ ДЖЕНСЪН – Валерия Василенко
КАРЛ БРУНЪР – Нейчо Петров – Реджи
ОДА МЕЙ БРАУН – Милица Гладнишка

Оркестър и балет на Държавна опера Варна
«Дух» се представя чрез специално споразумение с Theatrical Rights Worldwide и всички разрешени материали за представлението са предоставени от Theatrical Rights Worldwide (TRW), 122-124 Regent St, London, W1B 5SA. +44 (0) 20 7101 9596 www.theatricalrights.com
Мюзикълът „Дух“ по едноименния холивудски филм с Деми Мур, Патрик Суейзи и Упи Голдбърг в главните роли прави премиерата си в Манчестър през 2011 г. и веднага след това превзема сцените на Уест Енд и Бродуей. Либретото пише Брус Джоел Рубин, а музиката е на Глен Балард и Дейв Стюарт, когото публиката познава от Eurythmics.
Сюжетът разказва за влюбените Сам и Моли, които една нощ, докато се прибират, са нападнати и Сам умира, но остава пленен между този и онзи свят. Моли е в опасност и Сам не може да я остави сама. Медиумът Ода Мей Браун му помага да се свърже с любимата си и да я предупреди, че хората около нея не са каквито изглеждат.
Поставяйки темите за доброто и злото, за любовта, която побеждава дори смъртта, за надеждата и светлината, мюзикълът ни пренася в световете на хората и на духовете с прекрасна музика, вълнуваща актьорска игра и сюжет, който съчетава романтика, мистерия и трилър. Общуването с духове внася и хумор в историята. Емблематичната песен “Unchained melody”, която във филма е в изпълнението на Righteous Brothers, заема централно място и в мюзикъла.
Режисьорът Сребрина Соколова събира млад, но опитен и много ентусиазиран екип от певци и актьори. Диригент-постановчикът Страцимир Павлов внася личния си почерк в музикалните партитури, а хореографът Надя Димокова кара хора и духове да танцуват на сцената по специален начин. Сценографията е дело на носителя на Икар Петко Танчев, а в ролята на Ода Мей Браун ще видим неповторимата Милица Гладнишка.

Женско царство
2024-07-18 20:30
ЖЕНСКО ЦАРСТВО – стереотипи в комедийна перспектива
Със специалното участие на Гуна Иванова
„Женско царство“, комедия от Ст. Л. Костов, поставена на сцената от режисьора Стефан Спасов, е един от най-забележителните театрални спектакли на съвременната българска сцена. Участието на актьорите Красимир Демиров, Татяна Христова, Владимир Трендафилов и други, превръща тази постановка в уникално забавление, което предизвиква зрителя да се замисли за социалните норми и ролите на половете в съвременното общество.
В „Женско царство“, един своенравен Бог преобръща обществените норми, като предава традиционната мъжка сила и власт на жените. Този опак свят изобразява мъжете като „слабия пол“, занимаващи се с домакинството и отглеждането на децата, докато жените поемат управлението и властта. Комедията разкрива сатиричен поглед към социалните роли и представя сценарий, в който стереотипите са обърнати наопаки.
Актьорският състав в „Женско царство“
демонстрира изключителна гъвкавост и комедийно майсторство. Красимир Демиров и Татяна Христова въплъщават своите персонажи с изключителна комична тайминг и дълбочина. Владимир Трендафилов и останалите актьори допринасят за динамиката и хумора на представлението, като създават запомнящи се и убедителни образи.
Режисурата на Стефан Спасов
е насочена към създаването на динамично и визуално привлекателно представление. Сценографията на Кирил Наумов и музиката на Дони – Добрин Векилов обогатяват атмосферата на пиесата, като добавят допълнително измерение към комедийния ефект и общата тематика на спектакъла.
„Женско царство“ превъзхожда границите на традиционната комедия, като представя остроумен коментар върху ролите на половете, социалните норми и предразсъдъците. Пиесата не само забавлява, но също така предизвиква аудиторията да размисли за дълбоко вкоренените стереотипи в обществото и евентуалната тяхна промяна.

"Неделя сутрин"
2024-07-19 20:30 | Летен Театър – Варна, Морска градина, Варна, Bulgaria
Неделя сутрин
Ако след петък се събудиш в неделя, значи купонът е бил епичен. Това го знаят най-добре Филип Буков, Павел Иванов, Христо Пъдев, Стоян Дойчев и Skiller, за които „Петък вечер“ преминава директно в „Неделя сутрин“. Новият авторски спектакъл отново събира четиримата актьори с бийтбокс мастъра в продължението на комедията, посветена на бленуваната петък вечер.
Петимата хитро прескачат съботния ден и се прехвърлят в спокойните води на неделята. И нищо не може да наруши безметежния ход на почивката им, освен… онзи загадъчен, но оставил смущаващи белези, финал на петъчната вечер. Посял зрънцето на съмнението, той пропуква мечтата за спокойствие в почивния ден и превръща неделята в минирано от срамни спомени и догадки поле.
Актьорите отново влизат в различни роли, които пресъздават комични случки, свързващи преживяванията от петък вечерта с неделното пробуждане. И се опитват да си отговорят на поредица въпроси. Кога започва неделя сутринта? С последния коктейл и финалния припадък в петък? Или с първите звуци от бормашина, които дълбаят насилствено в мозъка? Защо пропускаме съботния следобед и имаме ли изобщо шанс да го изживеем? Не и ако купонът е бил наистина добър.
Музиката и цялото озвучаване, разбира се, са на Skiller. Режисьор е Ивайло Ненов, автор на текста – Ваня Георгиева, сценограф – Мирела Василева, а хореограф – Александър Манджуков.
Как ще завърши неделният ден се познава още от сутринта. Единствената сутрин, която е способна да роди мечта и минути по-късно да я срине със земята.
Постановката е подходяща за лица над 16 години.

Чудният свят на Оперетата
2024-07-20 21:00 | Летен Театър – Варна, Морска градина, Варна, Bulgaria
„Чудният свят на оперетата“
Диригент Найден Тодоров
Режисьор Александър Мутафчийски
Солисти: Илина Михайлова, Жана Костова, Мария Павлова, Лилия Илиева-Михайлова, Калина Жекова, Рейналдо Дроз, Пламен Райков, Иво Йорданов, Велин Михайлов
Оркестър, хор и балет на Държавна опера Варна
В програмата откъси от оперети от: Й. Щраус, И. Калман, Ф. Лехар, Ж. Офенбах, Ф. Фон Супе
Концертът под диригентската палка на маестро Найден Тодоров включва най-добрите и най- обичани от публиката шедьоври от световната оперетна класика. Динамичният спектакъл на режисьора Александър Мутафчийски събира мелодии – бисери от „Царицата на чардаша“, „Графиня Марица“, „Веселата вдовица“, „Страната на усмивките“, „Прилепът“ и други любими творби. Изпълненията на солистите и хора завладяват публиката с музика, танци и специална сценична енергия.

БАЛКАНСКО ПАРТИ - ЛЯТО 2024
2024-07-21 20:00 | Летен Театър – Варна, Морска градина, Варна, Bulgaria
Концерт БАЛКАНСКО ПАРТИ – ЛЯТО 2024 в Летен теаър Варна
Лятото на 2024 година обещава да бъде запомнящо се с едно от най-вълнуващите музикални събития в региона — „Балканско Парти – Лято 2024“. На 21 юли, в известния Летен Театър във Варна, ще се състои великолепен концерт, където сцената ще бъде огряна от три от най-ярките звезди на балканската музикална сцена: STAN от Гърция, EMIR ĐULOVIĆ (Емир Джулович) от Босна и Херцоговина и българската музикална икона Тони Стораро.
Този уникален концерт не е просто събитие, а истински празник на балканската музика,
където феновете ще имат уникалната възможност да се насладят на живо на хитовите песни, които са завладели сърцата на мнозина по целия полуостров. На мястото на концерта ще бъде предоставена и възможност за наслада на различни напитки от бара с алкохолни и безалкохолни напитки, което ще допълни атмосферата на веселие и отпускане.
Съчетанието от различни стилове и жанрове, представени от STAN, EMIR ĐULOVIĆ и Тони Стораро, обещава една незабравима нощ, пълна с танци, пеене и много радост.
Освен любимите мелодии, събитието ще предложи и изненади, които ще задържат вниманието на публиката и ще допринесат за едно наистина уникално и неповторимо преживяване. Отправяме покана към всички меломани и приятели на балканската музика да се присъединят към нас във Варна за едно незабравимо балканско парти, което ще остави следа в сърцата на всеки участник.

Самсон и Далила
2024-07-23 21:00 | Летен Театър – Варна, Морска градина, Варна, Bulgaria
ПРЕМИЕРА „Самсон и Далила“
Опера от Камий Сен-Санс
Диригент Григор Паликаров
Режисьор Ада Гура
Коопродукция с Национална опера и балет на Албания

В ролите:
ДАЛИЛА Викена Каменица
САМСОН Валерий Георгиев
ВЪРХОВЕН ЖРЕЦ НА ДАГОН Свилен Николов
АБИМЕЛЕХ Гео Чобанов
СТАРИЯТ ЮДЕИН Евгений Станимиров
Оркестър и хор на Държавна опера Варна

Вдъхновена от библейската история, ораториите на Хендел и пътуването в Близкия Изток на самия Камий Сен-Санс, „Самсон и Далила“ се нарежда сред трите най-популярни опери от френски композитори. От три хилядолетия имената на Самсон и Далила символизират безразсъдна сила, безмилостно лукавство и непобедимо желание. Под диригентската палка на маестро Григор Паликаров големият оркестър, многобройният хор и прекрасните арии изобразяват мощта на Самсон и красотата на Далила. В централната роля на изкусителката гостува мецосопраното Викена Каменица. Спектакълът се реализира в партньорство с Националната опера и балет на Албания.

КРИВОРАЗБРАНАТА ЦИВИЛИЗАЦИЯ
2024-07-24 20:30 | Летен Театър – Варна, Морска градина, Варна, Bulgaria
КРИВОРАЗБРАНАТА ЦИВИЛИЗАЦИЯ по Добри Войников
В сърцето на една от най-оживените и културно активни зони в българското театрално пространство възниква спектакъл, който се осмелява да постави под въпрос и да разсмее до сълзи съвременния зрител, като му представя огледало на обществените пороци, облечени във фарс и сатира. „Криворазбраната цивилизация“ по пиесата на Добри Войников, в сценичен вариант и режисура на Костадин Бандутов, превърна сцената в бурен океан от емоции, където се преплитат история и съвременност, традиции и култ към чужденците, автентичност и преследване на модерност на всяка цена.
Възроденият текст, написан преди повече от век и половина, доказва, че въпросите, които Войников е поставял пред обществото си, остават актуални и до днес.
Актьорският състав, включващ
Красимир Демиров, Татяна Христова, Мила Боянова, и останалите звезди, пренасят зрителя в свят, където съвременните тенденции са преплетени със съкровените страхове и надежди на човечеството. В тази театрална вселена, публиката е изправена пред забавно, но и разтърсващо пътуване през различни социални слоеве и човешки характери, образи, кипящи от живот и стремеж към просвещение, но и суета, гордост и алчност.
Спектакълът е едно великолепно съчетание от драма и комедия, където музиката и танците не са само украшение на действието, а съществена част от разказа.
Фолклорният ансамбъл Варна, под художественото ръководство на Юлиян Станев, добавя уникален колорит и аутентичност, като съчетава българската народна музика и танци със съвременни аранжименти, подчертавайки дуализма между традицията и модернизацията, между личната идентичност и желанието за приемане на чужди културни образци.
Сценографията на Елена Иванова и костюмите в спектакъла
добавят визуално измерение към тази критика към модернизацията и западните влияния, създавайки на сцената богат и пъстър свят, където се разгръщат историите на персонажите. Тяхната борба с личните демони и обществените очаквания е представена в динамичен и захватващ ритъм, където всяка сцена е изпълнена със смисъл и намек за размисъл.

Концерт на ВЕСКО МАРИНОВ
2024-07-26 21:00 | Летен Театър – Варна, Морска градина, Варна, Bulgaria
Веселин Маринов ви кани на представянето на новия му албум „Лесен за обичане“. Освен част от новите песни, ще чуете и някои от най-популярните хитове на изпълнителя.
Веселин Маринов и оркестърът му обещават шоу на световно ниво и два часа да пеете заедно с тях!

БИЛЕТИ В МРЕЖАТА НА KUPIBILETI.BG и на касата на ДКС Варна и Фестивален и конгресен център.

Спящата красавица
2024-07-27 21:00 | Летен Театър – Варна, Морска градина, Варна, Bulgaria
„СПЯЩАТА КРАСАВИЦА“
Балет от П. Й. Чайковски
Хореография Мариус Петипа

Хореографска редакция Сергей Бобров
Диригент Петър Тулешков
Сценография и костюми Лора Маринова

Балет и оркестър на Държавна опера Варна

„СПЯЩАТА КРАСАВИЦА“ е балет по музика на Пьотр Илич Чайковски, либрето на Иван Всеволожски и хореография на Мариус Петипа. Либретистът използва за основа едноименната приказка на Шарл Перо, като включва герои и от други приказки на писателя. Съвместната работа на композитора и хореографа над заглавието превръща „Спящата красавица“ в шедьовър. Хореографията на Петипа, който се смята за съавтор на балета, се оценява като енциклопедичен образец на класическия танц. Чайковски също споделя, че това е най-доброто му произведение. От премиерата през 1890 г. на сцената на Мариинския театър в Санкт Петербург до днес балетът „Спящата красавица“ триумфира по цял свят. В България балетът се играе за пръв път през 1938 г. в Софийската опера, а постановката на „Спящата красавица“ през 2019 г., в 2 действия и 5 картини, е първа в историята на Варненската опера.

Концерт на ГРАФА
2024-07-28 20:30 | Летен Театър – Варна, Морска градина, Варна, Bulgaria
Най-мащабното концертно шоу на Графа тръгва на лятно турне
С подкрепата на ПроКредит Банк визуалните и сценичните решения, създадени за грандиозния му концерт на НС „Стадион Васил Левски“, се пренасят в Стара Загора, Русе, Варна, Бургас и Пловдив
Това лято Влади Ампов – Графа ще подари неповторими музикални преживявания на феновете си в пет български града. Любимата звезда и ПроКредит Банк пренасят емоцията в страната и правят осъществяването на турнето на световно ниво реалност. Актуалното шоу на Графа, подготвяно близо година и представено за първи на Национален стадион „Васил Левски“ миналата есен, ще зарадва феновете в България. Откриващият концерт е в Стара Загора на 28 юни (Летен театър), следват Русе – 18 юли (Летен театър, при Военен клуб), в Летните театри във Варна и Бургас Графа ще пее съответно на 28 и 30 юли, закриващото шоу е в Античен театър – Пловдив на 11 август.
Идеята за турнето идва след грандиозния успех на най-голямото българско поп събитие в историята ни – концертът на Графа на националния ни стадион през септември 2023. ПроКредит Банк сбъдна една мечта и превърна концерта в единствения сред толкова многобройна публика на български поп изпълнител. Екипът на Графа и на Банката работят с енергия, месеци наред, за да представят неповторима продукция, която включва уникални сценични мултимедийни решения, участие на най-добрите български музиканти, редица екологични инициативи, танцьори, перфектни звук и осветление. Отзвукът от събитието е мащабен, възхищението на посетителите личи от стотиците емоционални коментари в социалните мрежи, професионалните критици са дълбоко впечатлени от концерта. Публиката на първият природосъобразен концерт остави Националния стадион чист. Естественият ход на събитията е положените усилия и постигнатия резултат да бъдат надградени, а публиката извън София да има възможността да гледа шоуто, създадено с много любов, отдаденост и професионализъм.
В момента екипите работят за адаптацията му спрямо сцените в различните градове, но гарантират, че всички елементи от него ще бъдат запазени.
Генералната подкрепа на ПроКредит Банк и тази година ще реализира един от най-мащабните музикални проекти. Опазването на околната среда отново ще бъде приоритет и това ще превърне турнето в първото природосъобразно национално събитие.
Билетите са турнето вече са в продажба в мрежата на Eventim.
Деца на възраст до 4 навършени години влизат безплатно, без право на седящо място.
Деца на възрат от 5 до 16 години ползват отстъпка от 50% от регулярната цена на билета от съответната ценова категория.

Международният фолклорен фестивал 2024
2024-07-29 21:00 | Летен Театър – Варна, Морска градина, Варна, Bulgaria
Международен фолклорен фестивал ще се проведе от 29 юли до 01 август 2024 г. в гр. Варна, България.
1. Във фестивала могат да участват танцови ансамбли за традиционен и обработен фолклор в следните две категории:

• Младежи над 16 години;
• Възрастни.

2. Ансамблите, които желаят да участват в Международен фолклорен фестивал – Варненско лято 2023, трябва да изпратят писмена заявка до 01 март 2024г. на адрес:

БЪЛГАРИЯ
гр. ВАРНА 9000
Община Варна
Дирекция „Култура и духовно развитие“
бул. „Осми Приморски полк“ № 43
Международен фолклорен фестивал – Варна
тел. 052 820-667,
e-mail: office@varnafolk.com, jasminvasileva@abv.bg
www.varnafolk.com

3. Кандидатите трябва да изпратят с писмената си заявка или до 01 март 2024г. следните материали:

• кратко представяне на ансамбъла на английски език (max 1000 символа);
• качествени цветни снимки (CMYK, резолюция – 300dpi; размери – височина не по-малко от 15 см; формати – TIFF, EPS, JPG, PNG);
• актуален видеозапис (DVD, формати – AVI, MPEG4, DIVX) с изпълнение на ансамбъла с времетраене не по-малко от 15 минути;
• кратък DVD филм (до 5 мин.) за града и страната на участниците.

4. Организационният комитет поема разноските на ансамблите за пребиваване във Варна по време на фестивала.
5. Броят на участниците трябва да бъде до 28 души, в това число и шофьорите (ако пътуването е с автобус). По-големи групи няма да бъдат допускани.
6. Пътните разходи до гр. Варна и обратно са за сметка на участниците.
7. През месец април 2024 г. Организационният комитет ще изпрати официални покани на ансамблите, утвърдени за участие във фестивала.
8. За участието си във фестивала ансамблите трябва да имат подготвени следните варианти на програми:

• две програми за Откриване и Закриване до 10 минути;
• фрагменти за дефилета 3-5 минути;
• блок-програма от 20-30 минути;

Забележка: Организационният комитет приема за редовни кандидати само ансамблите, изпратили необходимите материали до обявените срокове по регламент.
